  **ΕΛΛΗΝΙΚΗ ΔΗΜΟΚΡΑΤΙΑ ΑΔΑ:** **6ΘΚΑΩΕ6-ΝΘΠ**

**ΔΗΜΟΣ ΚΑΒΑΛΑΣ (OTA Α΄ ΒΑΘΜΟΥ) Α.Π.: 5702/27-02-2025**

**ΔΙΕΥΘΥΝΣΗ ΟΙΚΟΝΟΜΙΚΩΝ**

**ΥΠΗΡΕΣΙΩΝ**

**ΤΜΗΜΑ ΠΡΟΜΗΘΕΙΩΝ**

**Δ/νση : Κ. Παλαιολόγου 4**

**Πληροφορίες: Χινίσογλου Δέσποινα**

**Τηλ: 2513 500082**

**email: supplies@kavala.gov.gr**

**https://** [**www.kavala.gov.gr**](http://www.kavala.gov.gr)

**NUTS: ΕL 515**

Προκήρυξη (ΠΕΡΙΛΗΨΗ ΔΙΑΚΗΡΥΞΗΣ) του Aνοιχτού Ηλεκτρονικού Διαγωνισμού άνω των ορίων για την «Προμήθεια Ειδών Καθαριότητας και Ευπρεπισμού» για τις ανάγκες του Δήμου Καβάλας, διάρκειας δεκατριών (13) μηνών

O Δήμαρχος Καβάλας, έχοντας υπόψη την υπ’ αριθμ. **651/2024 (ΑΔΑ: Ρ7ΨΑΩΕ6-ΣΩ7)** Απόφαση Δημοτικής Επιτροπής Δήμου Καβάλας, με την οποία εγκρίθηκαν τα έγγραφα της σύμβασης και οι όροι του διαγωνισμού, προκηρύσσει ανοικτό ηλεκτρονικό διαγωνισμό άνω των ορίων για την «Προμήθεια Ειδών Καθαριότητας και Ευπρεπισμού» για τις ανάγκες του Δήμου Καβάλας, διάρκειας δεκατριών (13) μηνών, με κριτήριο κατακύρωσης **την πλέον συμφέρουσα από οικονομική άποψη προσφορά, βάσει τιμής, ανά τμήμα**, εφόσον η προσφορά είναι σύμφωνη με τις τεχνικές προδιαγραφές της μελέτης. Η συνολική εκτιμώμενη αξία της σύμβασης είναι 402.042,30 ευρώ χωρίς ΦΠΑ (478.083,74 ευρώ συμπ/νου ΦΠΑ 6% ΚΑΙ 24%) με CPV: **39830000-9 «Προϊόντα καθαρισμού», 33760000-5 «Χαρτί υγείας, χαρτομάντιλα, πετσέτες χειρός και χαρτοπετσέτες», 39220000-0 «Εξοπλισμός κουζίνας, είδη οικιακής χρήσης και αναλώσιμα τροφοδοσίας», 39224000-8 «Σκούπες και βούρτσες και άλλα είδη διαφόρων τύπων», 19500000-1 «Υλικά από καουτσούκ και πλαστικό»**.

Τα έγγραφα της σύμβασης της Διακήρυξης καταχωρήθηκαν στη σχετική ηλεκτρονική διαδικασία σύναψης δημόσιας σύμβασης στο ΕΣΗΔΗΣ, η οποία έλαβε Συστημικό Αύξοντα Αριθμό: **368197** και αναρτήθηκαν στη Διαδικτυακή Πύλη (<https://portal.eprocurement.gov.gr/>) του ΟΠΣ ΕΣΗΔΗΣ. Η ισχύουσα Νομοθεσία είναι οι διατάξεις του Ν. 4412/2016, όπως τροποποιήθηκε και ισχύει, του Ν. 3463/2006, του Ν. 3852/2010, του Ν. 4250/2014, του Ν. 4782/2021. Η διάρκεια της σύμβασης ορίζεται σε **δεκατρείς (13) μήνες**. Τόπος εκτέλεσης της σύμβασης είναι ο Δήμος Καβάλας (EL 515).

Οι ενδιαφερόμενοι οικονομικοί φορείς θα πρέπει να συμπληρώσουν και να υποβάλουν μαζί με την προσφορά τους το Ευρωπαϊκό Ενιαίο Έγγραφο Σύμβασης (ΕΕΕΣ) σύμφωνα με τις οδηγίες της υπ’αριθμ. 5689/27-02-2025 Διακήρυξης.

Δεν γίνονται δεκτές εναλλακτικές προσφορές ή αντιπροσφορές. Γλώσσα σύνταξης των προσφορών είναι η Ελληνική.

Για την έγκυρη συμμετοχή στη διαδικασία σύναψης της παρούσας σύμβασης, κατατίθεται από τους συμμετέχοντες οικονομικούς φορείς (προσφέροντες), εγγυητική επιστολή συμμετοχής**, που ανέρχεται σε ποσοστό 2% επί της εκτιμώμενης αξίας προ ΦΠΑ με στρογγυλοποίηση στο δεύτερο δεκαδικό ψηφίο, κάθε τμήματος για το οποίο συμμετέχουν**.

Προκήρυξη της διακήρυξης αυτής απεστάλη στην Υπηρεσία Επίσημων Εκδόσεων της Ευρωπαϊκής Ένωσης στο TED- Tenders Electronic Daily στις 26/02/2025 με ηλεκτρονική αποστολή.

Ως καταληκτική ημερομηνία υποβολής των προσφορών στη Διαδικτυακή πύλη <https://portal.eprocurement.gov.gr/> του συστήματος ΕΣΗΔΗΣ, ορίζεται η ημέρα **Τρίτη 08/04/2025 και ώρα 15:00.**

Οι ενδιαφερόμενοι μπορούν να κατεβάσουν τα έγγραφα του διαγωνισμού και από την ιστοσελίδα του Δήμου Καβάλας [www.kavala.gov.gr](http://www.kavala.gov.gr/). Για περισσότερες πληροφορίες οι ενδιαφερόμενοι μπορούν να απευθύνονται στο Τμήμα Προμηθειών του Δήμου κατά τις εργάσιμες ημέρες και ώρες (τηλ.: 2513-500082).

Ο ΔΗΜΑΡΧΟΣ ΚΑΒΑΛΑΣ

ΘΕΟΔΩΡΟΣ ΜΟΥΡΙΑΔΗΣ